Jy't meer as jou deel vir ons gedoen
Hy was Sondagaand by my. "Hello Liesbet," het hy geroep, "ek staan voor jou hek!" Ons het vir ure gepraat . Ek het geraas oor hy sy vriende uitsluit; oor hy hom onttrek het; oor sy werk, wat vir so baie mense helend was, agterwe� gebly het.
Op my lomp, na�ewe manier het ek Barrie probeer oortuig dat hy homself as mens, as groot gees, as geniale skrywer nie genoeg na waarde skat nie. "Jou werk, jou boeke is helend, Barrie," het ek gepreek. "Ek wens jy kon verstaan hoe baie kinders, ouers, onderwysers het al kom vertel hoe jy, met jou fyn insig in die menslike bestel, hulle koppe opgemaak het, hoeveel siele jy bevry het . Jy het nou die tyd, dis jou werk op aarde, bevry hulle, en jouself � kreatiwiteit is helend - veral vir jou. "
Barrie het homself bevry - nie op die manier waarop ons dit graag sou wou h� nie, maar hy het, soos hy dit goedgedink het. Die "swart hond " waarvan hy so gereeld gepraat het, het net een keer te veel teen sy hakke kom snuif. Miskien het die las as "geestelike heler" net te swaar op sy skouers gerus.
Ek weet dat Barrie verstaan het hoe baie mense vir hom lief was - sy familie, Nel Erasmus, Elza Miles, Lucas Malan, Louise Steyn, Theunis Engelbrecht, Corina van der Spoel, en al die ander; dat ons oophand gestaan het om hom "terug te neem". Maar Barrie se o� het alreeds ver verby ons gekyk.
Dalk is sekere siele net te broos vir die stampe en stote - ons sal nooit weet nie. Ek dink in liefde aan sy aweregse humorsin, sy fyn wit, sy vlymskerp intelligensie, sy oorspronklike siening van die w�reld, sy vermo� om nooit ander te veroordeel nie.
Ek het gisteroggend, na die soveelste oproep van di� wat hom liefgehad en gerespekteer het, boontoe gepraat: "Barrie," het ek ges�, "nou sit jy op 'n wolk en smile terwyl ons almal suffer." En toe onthou ek 'n quote waarvoor hy baie lief was, een wat ons gedeel het: "The duty of an artist is to remind mankind of its humanity, and the promise of its creativity."
"Dankie Barrie," s� ek toe, "jy't meer as jou deel vir ons gedoen."
LitNet: 20 Augustus 2004